Ангоб

Ангоб (французча  еngobe) – көркөм керамика технологиясында жасалып жаткан буюмдун үстүнө жаткырылуучу жөнөкөй кызыл ылайдын же ылайды даярдап жатканда жасалма кызыл түскө ээ болгон ылай массасынын эң жука катмары. Көп учурда ак түстөгү А. пайдаланылат. Анын негизги максаты – негизги материалдын структурасын же түсүн жашыруу жана буюмдун бетине жаткырылган глазурдун боёгун ачып көрсөтүү болуп саналат. А. айрыкча түстүү буюмдарды кооздоп жазууда, боёочу материалдардын ордуна колдонулат, к. Сграффито макаласын. Рельефтик А. менен көркөм жасалгалоо (декорациялоо) ыкмасы да колдонулат.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу